Google oznámil svoje plány zamerané na posilnenie svojej služby Google Fotky. Chce na to využiť Fly Labs, vývojárov, ktorí stoja za vývojom štyroch iOS aplikácií pre výrobu a editáciu krátkych videí.
Fly Labs zverejnil túto informáciu na svojej stránke a priznal, že zamestnanci Fly Labs budú pracovať pre Google tím v sídle spoločnosti Google v Kalifornii s cieľom zabudovania pokročilých funkcií strihu a editácie videa do služby Google Fotiek.
Bonusom je, že doplnkové funkcie vyššie spomenutej aplikácie Fly, ktorá je najlepšou z nich, si môžete vďaka tomu, že ich vývojár teraz pracuje pre Google, stiahnuť po dobu troch mesiacov zadarmo.